गिरीश चंद्र चतुर्वेदी
गिरीश चंद्र चतुर्वेदी भारत की प्रमुख बैंकिंग एवं वित्तीय सेवा संस्थान आईसीआईसीआई बैंक के गैर-कार्यकारी अध्यक्ष हैं। उनकी नियुक्ति रिजर्व बैंक और शेयरधारकों के अनुमोदन के अधीन है। उनका कार्यकाल 1 जुलाई, 2018 से प्रभावी होकर 3 वर्षों तक के लिए है। वे 1977 बैच के उत्तर प्रदेश संवर्ग के भारतीय प्रशासनिक सेवा (आईएएस) अधिकारी हैं। वे वर्ष 2011 से 2013 तक भारत सरकार के अंतर्गत पेट्रोलियम एवं प्राकृतिक गैस मंत्रालय के सचिव थे। वे जनवरी 2013 में पेट्रोलियम सचिव के पद से सेवानिवृत्त हुए हैं। साथ ही वे वित्तीय सेवा विभाग में भी काम कर चुके हैं। यह विभाग बैंक और बीमा क्षेत्र का प्रशासनिक विभाग है।
अर्थशास्त्री
अर्थशास्त्री अर्थशास्त्र के विशेषज्ञ व्यक्ति को कहते हैं। वे आमतौर पर अर्थशास्त्र में पीएचडी रखते हैं । अर्थशास्त्रियों को कर और अर्थ कानूनों का भी ज्ञान होता है। अक्सर वे एक विश्वविद्यालय या थिंक-टैंक में एक शिक्षक या शोधकर्ता के रूप में काम करते हैं, लेकिन उन्हें किसी वित्तीय संस्थान ( बैंक, बीमा, आदि) या एक अंतरराष्ट्रीय संगठन ( आईएमएफ, विश्व बैंक, ओईसीडी, बीआईएस, आदि) में भी नियुक्त किया जा सकता है। अधिकांश विश्वविद्यालयों और कॉलेजों में अर्थशास्त्र का विभाग होता है, जो अर्थशास्त्र में डिग्री प्रदान करता है- जैसे भारत में पीएचडी ।